CELEX: 62020CA0118
Language: et
Date: 2022-01-18 00:00:00
Title: Kohtuasi C-118/20: Euroopa Kohtu (suurkoda) 18. jaanuari 2022. aasta otsus (Verwaltungsgerichtshof eelotsusetaotlus – Austria) – JY versus Wiener Landesregierung (Eelotsusetaotlus – Liidu kodakondsus – ELTL artiklid 20 ja 21 – Kohaldamisala – Liikmesriigi kodakondsusest loobumine selleks, et saada teise liikmesriigi kodakondsus vastavalt selle teise liikmesriigi kinnitusele anda puudutatud isikule naturalisatsiooni korras kodakondsus – Selle kinnituse tagasivõtmine avaliku korra või avaliku julgeolekuga seotud põhjustel – Proportsionaalsuse põhimõte – Kodakondsusetuse olukord)

14.3.2022   
            
            
               ET
            
            
               Euroopa Liidu Teataja
            
            
               C 119/7
            
         
      Euroopa Kohtu (suurkoda) 18. jaanuari 2022. aasta otsus (Verwaltungsgerichtshof eelotsusetaotlus – Austria) – JY versus Wiener Landesregierung
      (Kohtuasi C-118/20) (1)
      
      (Eelotsusetaotlus - Liidu kodakondsus - ELTL artiklid 20 ja 21 - Kohaldamisala - Liikmesriigi kodakondsusest loobumine selleks, et saada teise liikmesriigi kodakondsus vastavalt selle teise liikmesriigi kinnitusele anda puudutatud isikule naturalisatsiooni korras kodakondsus - Selle kinnituse tagasivõtmine avaliku korra või avaliku julgeolekuga seotud põhjustel - Proportsionaalsuse põhimõte - Kodakondsusetuse olukord)
      (2022/C 119/09)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgerichtshof
      
         Põhikohtuasja pooled
      
      
         Hageja: JY
      
         Kostja: Wiener Landesregierung
      
         Resolutsioon
      
      
                  1.
               
               
                  Sellise isiku olukord, kellel on ainult ühe liikmesriigi kodakondsus ning kes loobub sellest kodakondsusest ja kaotab seetõttu liidu kodaniku staatuse eesmärgiga saada teise liikmesriigi kodakondsus pärast seda, kui viimati nimetatud liikmesriigi asutused on talle kinnitanud, et see kodakondsus talle antakse, kuulub oma olemuse ja tagajärgede poolest liidu õiguse kohaldamisalasse, kui kinnitus võetakse tagasi ja takistatakse seega isikul liidu kodaniku staatust taastada.
               
            
                  2.
               
               
                  ELTL artiklit 20 tuleb tõlgendada nii, et pädevad riigisisesed asutused ja vajaduse korral vastuvõtva liikmesriigi kohtud peavad kontrollima, kas selle liikmesriigi kodakondsuse andmise kinnituse tagasivõtmise otsus, mis muudab puudutatud isiku liidu kodaniku staatuse kaotamise lõplikuks, on proportsionaalsuse põhimõttega kooskõlas, arvestades selle tulemusena isiku olukorrale tekkivaid tagajärgi. Proportsionaalsuse põhimõtte järgimise nõue ei ole täidetud, kui niisugust otsust põhjendatakse haldusrikkumistega, mis seisnevad liiklusreeglite rikkumises, mis vastavalt kohaldatavale riigisisesele õigusele toovad kaasa pelgalt rahalise sanktsiooni.
               
            
         (1)  ELT C 209, 22.6.2020.